b'\n_START_ARTICLE_\nThe Philharmonics (komorni ansambl)\n_START_SECTION_\n\xc4\x8clanovi ansambla\n_START_PARAGRAPH_\nOriginalna postava ansambla (od 2007. do 2012.):_NEWLINE_Tibor Kov\xc3\xa1\xc4\x8d, 1. violina_NEWLINE_Shk\xc3\xablzen Doli, 2. violina_NEWLINE_Thilo Fechner, viola_NEWLINE_Stephan Koncz, violon\xc4\x8delo_NEWLINE_\xc3\x96d\xc3\xb6n R\xc3\xa1cz, kontrabas_NEWLINE_Daniel Ottensamer, klarinet_NEWLINE_Franti\xc5\xa1ek J\xc3\xa1no\xc5\xa1ka, glasovir_NEWLINE_Violinistu Shk\xc3\xablzena Dolia od 2012. godine zamijenio je Roman J\xc3\xa1no\xc5\xa1ka._NEWLINE_Sastav ansambla The Philharmonics pravi je primjer ostvarenja ideje koja odra\xc5\xbeava multikulturalnu kvalitetu Be\xc4\x8dkih filharmoni\xc4\x8dara. Slova\xc4\x8dki violinist Tibor Kov\xc3\xa1\xc4\x8d, rodom iz Levica, u sebi nosi i sjedinjuje glazbeni talent svih naroda s podru\xc4\x8dja negda\xc5\xa1nje Austro-Ugarske monarhije. \xc4\x8clan je i vo\xc4\x91a dionice 2. violina (Vorgeiger) Be\xc4\x8dkih filharmoni\xc4\x8dara, ali i virtuoz koji je gostovao diljem svijeta. Bra\xc4\x87a Roman i Franti\xc5\xa1ek J\xc3\xa1no\xc5\xa1ka rodom su iz Bratislave. Roman je klasi\xc4\x8dno \xc5\xa1kolovani violinist, ali ga iznimno cijene i mnogi jazz glazbenici budu\xc4\x87i da znala\xc4\x8dki i spretno kombinira tradiciju sa suvremenom glazbom: njegov brat Franti\xc5\xa1ek je vrstan pijanist, skladatelj i aran\xc5\xbeer, koji tako\xc4\x91er s velikom lako\xc4\x87om, \xc5\xbearom i uspjehom vlada raznim glazbenim \xc5\xbeanrovima. Njema\xc4\x8dki violist Thilo Fechner ugledan je i tra\xc5\xbeeni komorni glazbenik. Violon\xc4\x8delist Stephan Koncz i klarinetist Daniel Ottensamer potje\xc4\x8du iz be\xc4\x8dkih glazbeni\xc4\x8dkih obitelji, \xc4\x8diji su preci dijelom i ma\xc4\x91arskoga podrijetla. Ma\xc4\x91arski kontrabasist \xc3\x96d\xc3\xb6n R\xc3\xa1cz, rodom iz Budimpe\xc5\xa1te, \xc4\x8dlan je i solist Be\xc4\x8dkih filharmoni\xc4\x8dara.'